Document ID: 31995D0205

RÅDETS AFGØRELSE af 1. juni 1995 om supplering af afgørelse 94/276/FUSP om en fælles aktion vedtaget af Rådet på grundlag af artikel J.3 i traktaten om Den Europæiske Union til støtte for fredsprocessen i Mellemøsten (95/205/FUSP)
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel J.11, stk. 2,
under henvisning til den fælles aktion, der blev vedtaget af Rådet den 19. april 1994 på grundlag af artikel J.3 i traktaten om Den Europæiske Union til støtte for fredsprocessen i Mellemøsten (1) -
TRUFFET FØLGENDE AFGØRELSE:
Artikel 1
1. Den Europæiske Union vil yde støtte til forberedelsen og overvågningen af de palæstinensiske valg, der er bebudet i artikel III i principerklæringen af 13. september 1993, med et beløb på højst 10 mio. ECU. Dette beløb afholdes over De Europæiske Fællesskabers almindelige budget.
2. Når omstændighederne tillader det, vil dette bidrag samt de praktiske arrangementer vedrørende Den Europæiske Unions støtte til forberedelsen og overvågningen af disse valg blive fastsat i en særskilt rådsafgørelse, jf. artikel 5 i den fælles aktion, der blev vedtaget den 19. april 1994.
3. Der vil blive truffet passende forberedende foranstaltninger, således at den i stk. 2 nævnte afgørelse eventuelt kan iværksættes hurtigt efter vedtagelsen.
Artikel 2
Denne afgørelse offentliggøres i Tidende.
Udfærdiget i Luxembourg, den 1. juni 1995.

Labels: 19
5
10
18
15